
RAPORT COMUN  SUPLIMENTAR
asupra proiectului de Lege pentru respingerea Ordonanţei de urgenţă a Guvernului nr.75/2007 privind exceptarea de la plată a taxelor şi a altor sume prevăzute de art.92 alin.(4) din Legea fondului funciar nr.18/1991, de art.55, 56 şi 58 din Legea nr.26/1996 – Codul silvic şi ale art.24 alin.(2) din Ordonanţa Guvernului nr.96/1998 privind reglementarea regimului silvic şi administrarea fondului forestier naţional, precum şi adoptarea unor măsuri pentru întocmirea, avizarea şi aprobarea documentaţiilor necesare pentru scoaterea terenurilor destinate construcţiei de drumuri de interes naţional din circuitul agricol şi, respectiv, din fondul naţional silvic


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice şi Comisia pentru buget, finanţe şi bănci au fost sesizate spre dezbatere în fond, în procedură de urgenţă, cu proiectul de Lege pentru respingerea Ordonanţei de urgenţă a Guvernului nr.75/2007 privind exceptarea de la plată a taxelor şi a altor sume prevăzute de art.92 alin.(4) din Legea fondului funciar nr.18/1991, de art.55, 56 şi 58 din Legea nr.26/1996 – Codul silvic şi ale art.24 alin.(2) din Ordonanţa Guvernului nr.96/1998 privind reglementarea regimului silvic şi administrarea fondului forestier naţional, precum şi adoptarea unor măsuri pentru întocmirea, avizarea şi aprobarea documentaţiilor necesare pentru scoaterea terenurilor destinate construcţiei de drumuri de interes naţional din circuitul agricol şi, respectiv, din fondul naţional silvic, transmis cu adresa nr.P.L.x 663 din 8 octombrie 2007. 

În şedinţa din data de 5 noiembrie 2007, plenul Camerei Deputaţilor, în temeiul art.70 din Regulamentul Camerei Deputaţilor, republicat, a hotărât retrimiterea la comisii a proiectului de lege, în vederea reexaminării şi întocmirii unui raport comun suplimentar. 

La întocmirea raportului, Comisiile au avut în vedere avizul favorabil al Consiliului Legislativ, avizul negativ al Comisiei pentru administraţie publică, amenajarea teritoriului şi echilibru ecologic şi avizul favorabil al Comisiei juridice, de disciplină şi imunităţi.
Ordonanţă de urgenţă are ca obiect exceptarea de la plată a taxelor şi a altor sume prevăzute de art.92 alin.(4) din Legea fondului funciar nr.18/1991, de art. 55, 56 şi 58 din Legea nr.26/1996 – Codul silvic, şi ale art.24 alin.(2) din Ordonanţa Guvernului nr.96/1998 privind reglementarea regimului silvic şi administrarea fondului forestier naţional, precum şi adoptarea unor măsuri pentru întocmirea, avizarea şi aprobarea documentaţiilor necesare pentru scoaterea terenurilor destinate construcţiei de drumuri de interes naţional din circuitul agricol, respectiv din fondul naţional silvic.  
Proiectul de Lege pentru respingerea Ordonanţei de urgenţă a Guvernului nr.75/2007 privind exceptarea de la plată a taxelor şi a altor sume prevăzute de art.92 alin.(4) din Legea fondului funciar nr.18/1991, de art.55, 56 şi 58 din Legea nr.26/1996 – Codul silvic şi ale art.24 alin.(2) din Ordonanţa Guvernului nr.96/1998 privind reglementarea regimului silvic şi administrarea fondului forestier naţional, precum şi adoptarea unor măsuri pentru întocmirea, avizarea şi aprobarea documentaţiilor necesare pentru scoaterea terenurilor destinate construcţiei de drumuri de interes naţional din circuitul agricol şi, respectiv, din fondul naţional silvic face parte din categoria legilor organice, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, Marian Hoinaru, secretar de stat în cadrul Ministerului Agriculturii, Pădurilor şi Dezvoltării Rurale. 
Proiectul de lege sus menţionat fost dezbătut şi avizat în fond de către Comisia pentru agricultură, silvicultură, industrie alimentară şi servicii specifice în şedinţa din data de 5 februarie 2009 şi de către Comisia pentru buget, finanţe şi bănci în şedinţa din data de 10 februarie 2009.

La lucrările comisiilor au fost prezenţi 28 de deputaţi, din totalul de 28 membri ai Comisiei pentru agricultură, silvicultură, industrie alimentară şi servicii specifice şi un număr de 31 de deputaţi din totalul de 31 membri ai Comisiei pentru buget, finanţe şi bănci. 
Raportul comisiilor a fost adoptat, în unanimitate, în forma prezentată de Senat.  
Proiectul de lege a fost adoptat de Senat în şedinţa din 1 octombrie 2007.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, este de competenţa decizională a Camerei Deputaţilor.

